ሕገ መንግሥቱ ለፌደራላዊ ሥርዓት ግንባታው አስተማማኝ ዋስትና ሠጥቷል – አቶ ያለው አባተ
የአገሪቱ ሕዝቦች መስዋትነት በመክፈል ያጸደቁት  ሕገ መንግሥት በአገሪቱ የፌደራላዊ ሥርዓት ግንባታ አስተማማኝ  መሠረት እንዲኖረው  ዋስትና  የሠጠ መሆኑን   የፌደሬሽን ምክር ቤት አፈጉባኤ አቶ ያለው አባተ ገለጹ ።በጋምቤላ ክልል ከተማ እየተካሄደ ባለው ከ10ኛው የኢትዮጵያ ብሔሮች፤ ብሔረሰቦችና  ሕዝቦች  በዓል ጋር  በተያያዘ  በጋምቤላ ክልላዊ  መንግሥት ምክር ቤት በተካሄደው የፓናል ውይይት ላይ የመክፈቻ ንግግር ያደረጉት አቶ ያለው አባት እንደገለጹት አገሪቱ ለተከታታይ 10 ዓመታት ያስመዘገበችው  ባለሁለት አሃዝ ዕድገት የሕገ መንግሥቱ ውጤት መሆኑን ገልጸዋል ።10ኛው የብሔሮች፤ ብሔረሰቦችና ሕዝቦች በዓል የሚከበረው የመጀመሪያው የዕድገትና ትራንስፎርሜሽን ዕቅድን በማጠናቀቅ ሁለተኛውን የዕቅድ ዘመን ለመተግበር ጠንካራ ሕዝባዊ  ንቅናቄ በሚፈጠርበት  ወቅት በመሆኑ  ለህዝባዊ ተሳትፎና ለዕቅዱ  ቅድመ ዝግጅት እንቅስቃሴዎችን የሚያግዝ መሆኑን  አቶ ያለው  አመልክተዋል ።ባለፉት 21 ዓመታት  በህገ መንግሥቱ መሠረት የተገኙ የልማት ስኬቶች በብሔር ብሔረሰቦችና ሕዝቦች ተሳትፎ  የተመዘገበ መሆኑን የጠቆሙት አቶ ያለው  ዜጎች   በመልካም አስተዳደርና ዴሞክራሲያዊ ግንባታ የሚደረገው  ተሳትፎ   ከጊዜ ወደ ጊዜ  እያደገ መምጣቱን ተናግረዋል ።በፓናል ውይይቱ ከሁሉም ክልል አስተዳደሮች ፤የፌዴራልና የመንግሥት ተቋማት ተወካዮች ፤ ከፍተኛ  የመንግሥት ሥራ ሃላፊዎች ፤ የክልሉ ዳያራስፖራዎችና  ተጋባዥ እንግዶች  በተገኙበት  በተለያዩ ርዕሰ ጉዳዮች ላይ  ጠዋትና ከስዓት ውይይት እያደረጉ መሆኑን ዋልታ ኢንፎርሜሽን ማዕከል  ዘግቧል ።